|  |  |
| --- | --- |
| Broj: | 05-16.5-8-1300-4/24 |
| Istočno Sarajevo, |  19.11.2024. godine |

BROJ JAVNE NABAVKE: 3

**TENDERSKA DOKUMENTACIJA**

**ZA JAVNU NABAVKU ROBA – GORIVA ZA SLUŽBENA VOZILA PUTEM**

**KONKURENTSKOG ZAHTJEVA ZA DOSTAVU PONUDA**

OPŠTI PODACI

1. Podaci o ugovornom organu

Ugovorni organ: Institut za standardizaciju Bosne i Hercegovine

Adresa: Trg Ilidžanske brigade 2b, 71 123 Istočno Sarajevo

IDB/JIB: 4402553460005

Telefon: 057/310-560

Faks: 057/310-575

Web adresa: [www.isbih.gov.ba](http://www.isbih.gov.ba)

e-mail: stand@isbih.gov.ba

2. Podaci o osobi zaduženoj za kontakt

Kontakt osoba: Irfan Mutap

Telefon: 057/310-564

Faks: 057/310-575

e-mail: irfan.mutap@isbih.gov.ba

3. Popis privrednih subjekata sa kojim je ugovorni organ u sukobu interesa

Nema privrednih subjekata sa kojima ugovorni organ ne može zaključivati ugovore na osnovu člana 52. stav (4) Zakona o javnim nabavkama.

4. Redni broj nabavke

Broj nabavke: 3

Referentni broj iz Plana nabavki: 7

5. Podaci o postupku javne nabavke

* 1. Vrsta postupka javne nabavke: Konkurentski zahtjev za dostavu ponuda
	2. Procijenjena vrijednost javne nabavke (bez uključenog PDV): 7.008,55 KM
	3. Vrsta ugovora o javnoj nabavci (robe/usluge/radovi): Robe
	4. Okvirni sporazum (ukoliko je predviđeno zaključivanje okvirnog sporazuma i sa koliko privrednih subjekata je predviđeno zaključivanje okvirnog sporazuma):

Ne predviđa se zaključivanje okvirnog sporazuma

PODACI O PREDMETU NABAVKE

6. Opis predmeta nabavke

Predmet ovog postupka je nabavka robe – goriva za službena vozila za potrebe Instituta za standardizaciju Bosne i Hercegovine, predviđenih u Budžetu ugovornog organa za 2024.godinu.

Oznaka i naziv iz JRJN: 09100000 -0 (Goriva)

Nabavka predviđena Planom javnih nabavki roba i usluga za 2024. godinu, a isti je objavljen na web stranici ugovornog organa www.isbih.gov.ba.

7. Podjela na lotove

 Ne

8. Rok isporuke robe

Ugovor se zaključuje na period od 12 mjeseci u kojem će odabrani dobavljač sukcesivno isporučivati robu koja je predmet nabavke.

9. Mjesto isporuke roba/pružanja usluga/izvođenja radova

Mjesto isporuke robe je najbliža benziska stanica najpovoljnijeg ponuđača sjedištu ugovornog organa na području opština Istočno novo Sarajevo i Istočna Ilidža.

10. Plaćanje isporučene robe

Plaćanje isporučene robe ugovorni organ će vršiti u roku od 30 dana od dana prijema računa na žiro-račun isporučioca robe putem jedinstvenog računa trezora.

USLOVI ZA KVALIFIKACIJU

11. Lična sposobnost

U skladu sa članom 45. Zakona ponuđač je dužan u svrhu dokazivanja lične sposobnosti za učešće u ovom postupku javne nabavke dokazati:

a) da je ispunio obaveze u vezi sa plaćanjem direktnih i indirektnih poreza, u skladu sa važećim propisima u Bosni i Hercegovini ili zemlji u kojoj je registrovan.

U svrhu dokazivanja uslova iz tačke a) ponuđač je dužan dostaviti popunjenu i kod nadležnog organa ovjerenu izjavu koja je sastavni dio tenderske dokumentacije (Aneks IV). Ovjera izjave ne smije biti starija od 15 dana od dana predaje ponude.

Ponuđač koji bude odabran kao najbolji u ovom postupku javne nabavke dužan je dostaviti sljedeće dokaze u svrhu dokazivanja činjenica potvrđenih u izjavi i to:

a) potvrde nadležnog/ih organa uprave o uredno izmirenim obavezama po osnovu direktnih i indirektnih poreza.

**Dostavljeni dokumenti moraju biti originali ili ovjerene kopije i ne mogu biti stariji od tri mjeseca računajući od dana dostavljanja ponude.**

U slučaju da ponuđač ima zaključen sporazum o reprogramu obaveza, odnosno odgođenom plaćanju po osnovu direktnih i indirektnih poreza, dužan je dostaviti potvrdu/uvjerenje nadležnog organa uprave da ponuđač u predviđenoj dinamici izmiruje svoje reprogramirane obaveze. Ukoliko je ponuđač zaključio sporazum o reprogramu obaveza ili odgođenom plaćanju obaveza i izvršio samo jednu uplatu obaveza, neposredno prije dostave ponude, ne smatra se da u predviđenoj dinamici izvršava svoje obaveze i taj ponuđač neće biti kvalifikovan u ovom postupku javne nabavke.

Dokazi koje je dužan dostaviti izabrani ponuđač moraju sadržavati potvrdu da je u momentu predaje ponude ispunjavao uslove koji se traže tenderskom dokumentacijom i isti ne mogu biti stariji od tri mjeseca, računajući od momenta predaje ponude. Naime, izabrani ponuđač mora ispunjavati sve uslove za učešće u ovom postupku javne nabavke u momentu predaje ponude, u protivnom će se smatrati da je dao lažnu izjavu iz člana 45. Zakona.

Gore navedene dokaze o ispunjavanju uslova izabrani ponuđač je dužan dostaviti u roku od 10 dana od dana zaprimanja obavještenja o rezultatima ovog postupka javne nabavke.

12. Sposobnost obavljanja profesionalne djelatnosti

U skladu sa članom 46. Zakona, ponuđač mora biti registrovan u odgovarajućim profesionalnim ili drugim registrima zemlje u kojoj je registrovan za obavljanje djelatnosti koja je predmet javne nabavke. U svrhu dokazivanja ispunjavanja uslova iz člana 46. Zakona ponuđač je dužan dostaviti:

1. Ovjerenu fotokopiju rješenja o upisu u sudski registar sa svim prilozima, koji je izdao nadležni sudski organ, ili ekvivalentni dokument koji je izdao nadležni organ uprave ukoliko ponudu dostavljaju fizička lica, a iz koje je vidljivo da je ponuđač registrovan za pružanje usluga koje su predmet nabavke, ne stariju od tri (3) mjeseca. Ukoliko ponudu dostavlja grupa ponuđača, svaki od ponuđača mora biti registrovan za obavljanje djelatnosti koja je predmet nabavke i dostaviti traženi dokaz.

2. Ovjerenu fotokopiju potvrde/uvjerenja, izdate od strane nadležnog organa uprave, o registraciji PDV obveznika (PDV broj), ne stariju od tri (3) mjeseca.

3. Ovjerenu fotokopiju potvrde/uvjerenja, izdate od strane nadležnog organa uprave, o registraciji poreskog obveznika (JIB), ne stariju od tri (3) mjeseca.

**13. Tehnička i profesionalna sposobnost**

Što se tiče uslova za učešće u ovom postupku javne nabavke koji se odnose na tehničku i profesionalnu sposobnost ponuđača iz člana 49. Zakona, Ponuđač treba ispuniti sljedeće minimalne uslove:

1. da posjeduje ili koristi barem jednu pumpnu stanicu na području općina Istočno novo Sarajevo ili Istočna Ilidža;
2. da posjeduje ili koristi najmanje 20 pumpnih stanica na području čitave BiH;
3. da posjeduje uvjerenje/potvrdu o usklađenosti kvaliteta tečnih goriva, izdato od strane nadležnog organa;
4. da ima instaliran (funkcionalan) sistem kartičnog poslovanja u svrhu izdavanja goriva putem elektronskih kartica za vozila i to na svim ponuđenim pumpnim stanicama. U slučaju da ponuđač ima podugovarača ili ponudu dostavlja grupa ponuđača, svi moraju biti uvezani u navedeni jedinstveni sistem kartičnog poslovanja.

U svrhu dokaza o ispunjavanju prethodnih uslova Ponuđač je dužan dostaviti slijedeće:

1. izjava potpisana i ovjerena od strane ponuđača o posjedovanju ili ovjerena kopija ugovora o poslovnoj saradnji ili drugi dokument kojim se dokazuje da ponuđač posjeduje/koristi barem jednu pumpnu stanicu na području općina Istočno novo Sarajevo ili Istočna Ilidža;
2. lista pumpnih stanica ili ovjerena kopija ugovora o poslovnoj saradnji ili drugi dokument kojim se dokazuje da ponuđač posjeduje/koristi barem 10 pumpnih stanica na području Bosne i Hercegovine, sa pregledom radnog vremena istih;
3. Uvjerenje/potvrdu o usklađenosti kvaliteta tečnih naftnih goriva sa Odlukom o kvalitetu tečnih naftnih goriva, izdato od strane nadležnog organa (original ili ovjerena kopija), ne starije od tri mjeseca od dana dostavljanja ponude (pod danom dostavljanja ponude smatra se dan / datum koji je ugovorni organ odredio u tenderskoj dokumentaciji kao dan / datum za prijema ponuda). Napomena: ugovorni organ zadržava pravo da zatraži uvjerenje o kvalitetu goriva za svaku isporuku tokom ugovornog perioda, u cilju provjere kvaliteta goriva;
4. Izjava ponuđača odnosno predstavnika grupe ponuđača da ima mogućnost kartičnog poslovanja kao jedinstven sistem u mreži ponuđenih benzinskih pumpnih stanica ili kopija izgleda takve kartice.

**PODACI O PONUDI**

**14. Priprema ponuda**

Ponuda se zajedno sa pripadajućom dokumentacijom priprema na jednom od službenih jezika u Bosni i Hercegovini, na latiničnom ili ćirilićnom pismu. Pri pripremi ponude ponuđač se mora pridržavati zahtjeva i uslova iz tenderske dokumentacije. Ponuđač ne smije mijenjati ili nadopunjavati tekst tenderske dokumentacije.

Ponuda mora sadržavati:

Aneks I – obrazac za ponudu

Aneks II – obrazac za cijenu ponude

Aneks III – obrazac izjave iz člana 52. Zakona

Aneks IV – obrazac izjave iz člana 45. Zakona

Aneks V – nacrt ugovora

Aneks VI – povjerljive informacije

Ukoliko ponuđač ne dostavi Aneks VI ili dostavi nepopunjen obrazac povjerljivih informacija, smatrat će se da iste nema i njegova ponuda po tom osnovu neće biti proglašena neprihvatljivom. Ako ponuđač označi povjerljivim podatke koji se u skladu sa članom 11. Zakona ne mogu proglasiti povjerljivim, ugovorni organ ih neće smatrati povjerljivim, a ponuda dobavljača neće biti odbačena. U slučaju da ponuđač ne dostavi neki Aneks od I do V njegova ponuda će biti odbačena.

Ponuda se izrađuje na način da čini cjelinu i mora biti napisana neizbrisivom tintom. Ispravke u ponudi moraju biti izrađene na način da su vidljive i potvrđene potpisom ponuđača, uz navođenje datuma ispravke. Svi listovi ponude moraju biti čvrsto uvezani na način da se onemogući naknadno vađenje ili umetanje listova. Dijelovi ponude kao što su uzorci, katalozi, mediji za pohranjivanje podataka i sl. koji ne mogu biti uvezani, ponuđač obilježava nazivom i navodi u sadržaju ponude kao dio ponude.

Stranice ponude se označavaju brojem na način da je vidljiv redni broj stranice. Pored broja stranice stavlja se paraf ovlaštenog lica ponuđača i pečat ponuđača. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem kojim se nastavlja redni broj stranice kojim završava prethodni dio. Ako ponuda sadrži štampanu literaturu, brošure, kataloge koji imaju originalno numerisane brojeve, onda se ti dijelovi ponude ne numerišu dodatno.

Ponuda neće biti odbačena ukoliko su listovi ponude numerisani na način da je obezbjeđen kontinuitet numerisanja, te će se smatrati manjim odstupanjem koje ne mijenja, niti se bitno udaljava od karakteristika, uslova i drugih zahtjeva utvrđenih u obavještenju o nabavci i tenderskoj dokumentaciji.

Ponuđači snose sve troškove u vezi sa pripremom i dostavljanjem njihovih ponuda.

Ugovorni organ nije odgovoran niti dužan snositi te troškove.

Tenderska dokumentacija se može preuzeti na Portalu javnih nabavki (www.ejn.gov.ba)

Ponuda se dostavlja u originalu i jednoj kopiji, na kojima će čitko pisati „ORIGINAL PONUDE“ i „KOPIJA PONUDE“. Kopija ponude sadrži sva dokumenta koja sadrži i original. U slučaju razlike između originala i kopije ponude, vjerodostojan je original ponude. Kopija ponude se dostavlja zajedno sa originalom u jednoj koverti ili u dvije odvojene koverte koje su opet upakovane u jednu zajedničku kovertu ili paket.

Ponuđači mogu izmijeniti ili povući svoje ponude pod uslovom da se izmjene ili povlačenje ponude dogodi prije isteka roka za dostavljanje ponuda. Ugovorni organ mora biti obaviješten u pisanoj formi i o izmjenama i o povlačenju ponude prije isteka roka za podnošenje ponuda. Izmjena ili povlačenje ponude mora biti izvršena na gore navedeni način. Osim toga, na koverti u kojoj se nalazi izjava ponuđača o izmjenama ili povlačenju ponude treba pisati: “IZMJENE PONUDE” ili “POVLAČENJE PONUDE”.

Ponuda se ne može mijenjati, dopunjavati, niti povući nakon isteka roka za prijem ponuda.

**15. Način dostavljanja ponude**

Ponuda, bez obzira na način dostavljanja, mora biti zaprimljena u ugovornom organu, na adresi navedenoj u tački 1. tenderske dokumentacije, do datuma i vremena navedenog u obavještenju o nabavci i tenderskoj dokumentaciji. Sve ponude zaprimljene nakon tog vremena su neblagovremene i kao takve, neotvorene će biti vraćene ponuđaču.

Ponude se predaju na protokol ugovornog organa ili putem pošte, na adresu ugovornog organa, u zatvorenoj koverti na kojoj, na prednjoj strani koverte, mora biti navedeno:

NAZIV UGOVORNOG ORGANA:

ADRESA:

POŠTANSKI BROJ I GRAD:

PONUDA ZA NABAVKU ROBE – GORIVA ZA SLUŽBENA VOZILA

Broj nabavke: 3

„NE OTVARAJ“

Na zadnjoj strani koverte ponuđač je dužan navesti naziv i adresu ponuđača/grupe ponuđača.

**16. Dopuštenost alternativnih ponuda**

Alternativne ponude nisu dopuštene.

17. Obrazac za cijenu ponude iz Aneksa

Obrazac za cijenu ponude dat je kao Aneks II tenderske dokumentacije.

Ponuđači su dužni dostaviti popunjen obrazac za cijenu ponude u skladu sa svim zahtjevima koji su definisani, za sve stavke koje su sadržane u obrascu. U slučaju da ponuđač propusti popuniti obrazac u skladu sa postavljenim zahtjevima, za sve stavke koje su navedene, njegova ponuda će biti odbačena.

Cijena ponude se izražava u konvertibilnim markama

18. Kriterij za dodjelu ugovora

Kriterij za dodjelu ugovora je najniža cijena.

Cijena uključuje sve zavisne troškove i pripadajuće poreze.

19. Rok važenja ponude

Rok važenja ponude je minimalno 30 dana računajući od momenta isteka roka za prijem ponuda. Ukoliko ponuđač u ponudi ne navede rok važenja ponude, onda se smatra da je rok važenja ponude onaj koji je naveden u tenderskoj dokumentaciji.

U slučaju da je period važenja ponude kraći od roka navedenog u tenderskoj dokumentaciji, ugovorni organ će odbiti takvu ponudu u skladu sa članom 60. stav (1) Zakona.

Ugovorni organ zadržava pravo da pismenim putem traži saglasnost za produženje roka važenja ponude. Ukoliko ponuđač ne dostavi pismenu saglasnost, smatra se da je odbio zahtjev ugovornog organa, te se njegova ponuda ne razmatra u daljem toku postupka javne nabavke.

**20. Rok za dostavljanje ponuda**

Rok za dostavljanje ponuda je petak 29.11.2024. godine do 11:00 sati. Ponude zaprimljene nakon isteka roka za prijem ponuda se vraćaju neotvorene ponuđačima. Ponuđači koji ponude dostavljaju poštom preuzimaju rizik ukoliko ponude ne stignu do krajnjeg roka utvrđenog tenderskom dokumentacijom.

Javno otvaranje ponuda će se održati u petak 29.11.2024. godine u 12:00 sati, u prostorijama ugovornog organa, adresa Trg Ilidžanske brigade 2b u Istočnom Sarajevu. Ponuđači ili njihovi ovlašteni predstavnici, kao i sva druga zainteresovana lica mogu prisustvovati otvaranju ponuda. Informacije koje se iskažu u toku javnog otvaranja ponuda će se dostaviti svim dobavljačima koji su u roku dostavili ponude putem zapisnika sa otvaranja ponuda, odmah, a najkasnije u roku od 3 dana.

Na javnom otvaranju ponuda prisutnim ponuđačima će se saopštiti sledeće informacije:

- naziv ponuđača

- ukupna cijena navedena u ponudi

- popust naveden u ponudi, ako je posebno iskazan.

Predstavnik ponuđača koji želi zvanično učestvovati na otvaranju ponuda treba prije otvaranja ponuda Komisiji dostaviti punomoć za učešće na javnom otvaranju u ime privrednog subjekta-ponuđača. Ukoliko nema zvanične punomoći ponuđač može kao i ostala zainteresovana lica prisustvovati javnom otvaranju ali bez prava potpisa zapisnika ili preduzimanja bilo kojih pravnih radnji u ime ponuđača.

21. Rok za donošenje odluke o izboru

Ugovorni organ je dužan donijeti odluku o izboru najpovoljnijeg ponuđača ili poništenju postupka javne nabavke u roku važenja ponude, a najkasnije u roku od 7 dana od dana isteka važenja ponude.

Svi ponuđači će biti obaviješteni o odluci ugovornog organa o rezultatu postupka javne nabavke u roku od 7 (sedam) dana od dana donošenja odluke, i to elektronskim sredstvom, faksom, poštom ili neposredno. Uz obavještenje o rezultatima postupka ugovorni organ će dostaviti ponuđačima odluku o izboru najpovoljnije ponude ili poništenju postupka javne nabavke.

22. Ispravka i/ili izmjena tenderske dokumentacije, traženje pojašnjenja

Ugovorni organ može u svako doba, a najkasnije 5 dana prije isteka roka za podnošenje ponuda, iz opravdanih razloga, bilo na vlastitu inicijativu, bilo kao odgovor na zahtjev privrednog subjekta za pojašnjenje, bilo prema nalogu Ureda za razmatranje žalbi, izmjeniti tendersku dokumentaciju. Izmjena/dopuna tenderske dokumentacije će biti dostupna na Portalu javnih nabavki (www.ejn.gov.ba).

U slučaju da je izmjena/dopuna tenderske dokumentacije takve prirode da će priprema ponude zahtjevati dodatno vrijeme, ugovorni organ dužan je produžiti rok za prijem ponuda, primjeren nastalim izmjenama, ali ne kraći od 7 dana.

**23. Naknadna pojašnjenja i informacije**

Ponuda koja ne sadrži sve dokumente navedene u ovom konkurentskom zahtjevu na propisan način može biti eliminisana zbog formalno pravnih ili suštinskih nedostataka.

Sva uvjerenja, potvrde i druge javne isprave trebaju biti u originalu ili ovjerene kopije i ne smiju biti starije od tri (3) mjeseca.

Zainteresovani ponuđači mogu tražiti pojašnjenje tenderske dokumentacije najkasnije 3 dana prije isteka roka predviđenog za dostavljanje ponuda, tj. do 26.11.2024.godine, isključivo putem Portala za javne nabavke (www.ejn.gov.ba).

Ugovorni organ zadržava pravo da prilikom utvrđivanja validnosti dokumenata odnosno analize ponuda, a u cilju olakšanja procesa ispitivanja, ocjene i poređenja primljenih ponuda, naknadno pismeno zatraži dodatne informacije koje nesmiju predstavljati izmjenu ponude niti bitni aspekt ponude, odnosno da može prihvatiti ponudu koja sadrži greške ili propuste koji se mogu ispraviti, a time se ne mijenja bitni aspekt ponude niti narušava konkurencija.

24. Povjerljivost dokumentacije privrednih subjekata

Ponuđači koji dostavljaju ponude koje sadrže određene podatke koji su povjerljivi, dužni su uz navođenje povjerljivih podataka navesti i pravni osnov po kojem se ti podaci smatraju povjerljivim. Ukoliko imaju povjerljivih informacija ponuđači su dužni dostaviti Obrazac povjerljivih informacija/podataka dat kao Aneks VI tenderske dokumentacije.

Podaci koji se ni u kojem slučaju ne mogu smatrati povjerljivim su:

1. ukupne i pojedinačne cijene iskazane u ponudi;
2. dokazi o ličnoj situaciji ponuđača (u smislu odredbi čl. 45.-51. Zakona).

25. Nacrt ugovora/okvirnog sporazuma ili osnovni elemeneti ugovora

Ponuđači su dužni uz ponudu dostaviti Nacrt ugovora u koji su unijeli podatke iz svoje ponude, te parafirati sve listove Nacrta ugovora.

26. Pouka o pravnom lijeku

U slučaju da je ugovorni organ u toku postupka javne nabavke izvršio povredu odredbi Zakona ili podzakonskih akata, imate pravo uložiti žalbu ugovornom organu, na način i u rokovima propisanim članom 99. i 101. Zakona.

PRILOZI

Aneks I – obrazac za ponudu

Aneks II – obrazac za cijenu ponude

Aneks III – obrazac izjave iz člana 52. Zakona

Aneks IV – obrazac izjave iz člana 45. Zakona

Aneks V – nacrt ugovora

Aneks VI – povjerljive informacije

**Aneks I**

PONUĐAČ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KONTAKT LICE (za konkretnu ponudu)

Ime i prezime

Adresa

Telefon

Faks

E-mail

IZJAVA PONUĐAČA\*

U postupku javne nabavke, koju ste pokrenuli i koja je objavljena na Portalu javnih nabavki, Broj obavještenja o nabavci ………………, dana …………., dostavljamo ponudu i izjavljujemo sljedeće:

1.U skladu sa sadržajem i zahtjevima tenderske dokumentacije br. ………… ovom izjavom prihvatamo njene odredbe u cijelosti, bez ikakvih rezervi ili ograničenja.

2.Ovom ponudom odgovaramo zahtjevima iz tenderske dokumentacije za pružanje usluga, u skladu sa uslovima utvrđenim u tenderskoj dokumentaciji, kriterijima i utvrđenim rokovima, bez ikakvih rezervi ili ograničenja.

3. Cijena naše ponude (bez PDV-a) je \_\_\_\_\_\_\_\_\_\_\_\_\_\_\_\_\_\_KM

 Popust koji dajemo na cijenu ponude je \_\_\_\_\_\_\_\_\_\_\_\_\_\_\_\_\_\_\_\_\_KM

 Cijena naše ponude, sa uključenim popustom je\_\_\_\_\_\_\_\_\_\_\_\_\_\_\_\_\_KM

 PDV na cijenu ponude (sa uračunatim popustom)\_\_\_\_\_\_\_\_\_\_\_\_\_\_\_KM

 Ukupna cijena ponude je \_\_\_\_\_\_\_\_\_\_\_\_\_\_\_\_\_\_\_\_\_ KM.

U prilogu se nalazi i obrazac za cijenu naše ponude, koji je popunjen u skladu sa zahtjevima iz tenderske dokumentacije. U slučaju razlika u cijenama iz ove Izjave i Obrasca za cijenu ponude, relevantna je cijena iz obrasca za cijenu ponude.

4.Ova ponuda važi (broj dana ili mjeseci se upisuju i brojčano i slovima, a u slučaju da se razlikuju, validan je rok važenja ponude upisan slovima), računajući od isteka roka za prijem ponuda, tj. do […../…../…..] (datum).

Ime i prezime lica koja je ovlaštena da predstavlja ponuđača:[…………………………]

Potpis ovlaštenog lica: […………………………]

Mjesto i datum: [……………………………...….]

Pečat preduzeća:

Uz ponudu je dostavljena slijedeća dokumentacija:

[Popis dostavljenih dokumenata, izjava i obrazaca sa nazivima istih]

**ANEKS II**

OBRAZAC ZA CIJENU PONUDE - ROBE

Naziv dobavljača \_\_\_\_\_\_\_\_\_\_\_\_\_\_\_\_\_\_\_\_\_

Ponuda br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Redni broj** | **Opis robe** | **Količina** | **Jedinična cijena bez PDV-a** | **Ukupna cijena sa PDV-om** |
| 1. | Benzin  |  Cca 1700 l. |   |   |
| 2. | Dizel EUD 5 | Cca 1700 l. |  |  |
| **Ukupna cijena (slovima)** |  |  |  **KM** |

Potpis dobavljača \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Napomena:**

1.Cijene moraju biti izražene u KM. Za svaku stavku u ponudi mora se navesti cijena.

2.Cijena ponude se iskazuje bez PDV-a i sadrži sve naknade koje ugovorni organ treba platiti dobavljaču. Ugovorni organ ne smije imati nikakve dodatne troškove osim onih koji su navedeni u ovom obrascu.

3.U slučaju razlika između jediničnih cijena i ukupnog iznosa, ispravka će se izvršiti u skladu sa jediničnim cijenama.

4.Jedinična cijena stavke se ne smatra računskom greškom, odnosno ne može se ispravljati.

**ANEKS III**

 PISMENA IZJAVA IZ ČLANA 52 ZAKONA O JAVNIM NABAVKAMA

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_ (Ime i prezime), sa ličnom kartom broj: \_\_\_\_\_\_\_\_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika privrednog društva ili obrta ili srodne djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti položaj, naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ (Grad/općina), na adresi \_\_\_\_\_\_\_\_\_\_\_\_\_\_\_\_\_\_\_

(Ulica i broj), kao kandidat/ponuđač u postupku javne nabavke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti tačan naziv i vrstu postupka javne nabavke), a kojeg provodi ugovorni organ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti tačan naziv Ugovornog organa), a u skladu sa članom 52. stav (2) Zakona o javnim nabavkama pod punom materijalnom i krivičnom odgovornošću

**IZJAVLJUJEM**

1.Nisam ponudio mito ni jednom licu uključenom u proces javne nabavke, u bilo kojoj fazi procesa javne nabavke.

2.Nisam dao, niti obećao dar, ili neku drugu povlasticu službenom ili odgovornom licu u Ugovornom organu, uključujući i strano službeno lice ili međunarodnog službenika, u cilju obavljanja u okviru službene ovlasti, radnje koje ne bi trebalo da izvrši, ili se suzdržava od vršenja djela koje treba izvršiti on, ili neko ko posreduje pri takvom podmićivanju službenog ili odgovorna lica.

3.Nisam dao ili obećao dar ili neku drugu povlasticu službenom ili odgovornom licu u Ugovornom organu uključujući i strano službeno lice ili međunarodnog službenika, u cilju da obavi u okviru svoje službene ovlasti, radnje koje bi trebalo da obavlja, ili se suzdržava od obavljanja radnji, koje ne treba izvršiti.

4.Nisam bio uključen u bilo kakve aktivnosti koje za cilj imaju korupciju u javnim nabavkama.

5.Nisam sudjelovao u bilo kakvoj radnji koja je za cilj imala korupciju u toku predmeta postupka javne nabavke.

Davanjem ovu izjave, svjestan sam krivične odgovornosti predviđene za krivična djela primanja i davanja mita i krivična djela protiv službene i druge odgovornosti i dužnosti utvrđene u Krivičnim zakonima Bosne i Hercegovine.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i datum davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog organa:

\_\_\_\_\_\_\_\_\_\_\_\_\_\_\_\_\_\_\_\_ M.P.

**Aneks IV**

**Izjava o ispunjenosti uslova iz člana 45. stav (1) tačke d) Zakona o javnim nabavkama BiH („Službeni glasnik BiH“ broj: 39/14, 59/22 i 50/24)**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_ (Ime i prezime), sa ličnom kartom broj: \_\_\_\_\_\_\_\_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika privrednog društva ili obrta ili srodne djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti položaj, naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ (Grad/općina), na adresi \_\_\_\_\_\_\_\_\_\_\_\_\_\_\_\_\_\_\_

(Ulica i broj), kao kandidat/ponuđač u postupku javne nabavke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti tačan naziv i vrstu postupka javne nabavke), a kojeg provodi ugovorni organ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti tačan naziv Ugovornog organa), a u skladu sa članom 45. stav (4) **pod punom materijalnom i krivičnom odgovornošću**

**IZJAVLJUJEM**

Kandidat/ponuđač \_\_\_\_\_\_\_\_\_\_\_\_\_\_\_\_\_\_\_\_ u navedenom postupku javne nabavke, kojeg predstavljam, nije:

1. Propustio ispuniti obaveze u vezi s plaćanjem direktnih i indirektnih poreza u skladu s važećim propisima u BiH ili zemlji u kojoj je registriran.

U navedenom smislu sam upoznat sa obavezom kandidata/ponuđača da u slučaju dodjele ugovora dostavi dokumente iz člana 45. stav (2) tačke d) na zahtjev Ugovornog organa i u roku kojeg odredi ugovorni organ shodno članu 72. stav (3) tačka a) Zakona.

Nadalje izjavljujem da sam svjestan da krivotvorenje službene isprave, odnosno upotreba neistinite službene ili poslovne isprave, knjige ili spisa u službi ili poslovanju kao da su istiniti predstavlja krivično djelo predviđeno Krivičnim zakonima u BiH, te da davanje netačnih podataka u dokumentima kojima se dokazuje lična sposobnost iz člana 45. Zakona o javnim nabavkama predstavlja prekršaj za koji su predviđene novčane kazne od 1.000,00 KM do 10.000,00 KM za ponuđača (pravno lice) i od 200,00 KM do 2.000,00 KM za odgovorno lice ponuđača.

Također izjavljujem da sam svjestan da ugovorni organ koji provodi navedeni postupak javne nabavke shodno članu 45. stav (6) Zakona o javnim nabavkama BiH u slučaju sumnje u tačnost podataka datih putem ove izjave zadržava pravo provjere tačnosti iznesenih informacija kod nadležnih organa.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i datum davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat (ovjera) nadležnog organa:

\_\_\_\_\_\_\_\_\_\_\_\_\_\_\_\_\_\_\_\_ M.P.

**Aneks V**

**U G O V O R**

**O PRODAJI ROBE**

**Član 1.**

Ovim Ugovorom o prodaji robe ugovorne strane utvrđuju međusobna prava i obaveze vezane za nabavku roba po osnovu provedenog postupka javne nabavke putem konkurentskog zahtjeva za ponude.

**Član 2.**

Predmet ovog Ugovora je kupoprodaja euro-dizela EN 590 (EUD 5) u količini od cca 1700 litara i bezolovnog benzina u količini od cca 1700 litara, a do ukupnog iznosa od 8.200,00 KM.

**Član 3.**

Prodavac se obavezuje da će o svakoj eventualnoj promjeni cijene goriva iz člana 2. ovog Ugovora, navedene u ponudi Prodavca broj:\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_godine, u pisanoj formi obavijestiti Kupca u roku od 24 sata nakon početka njihove primjene.

**Član 4.**

Ugovorne strane su saglasne da će Kupac preuzimanje robe koja je predmet ovog Ugovora, vršiti sukcesivno, prema vlastitim potrebama i o svom trošku na svim benziskim stanicama u vlasništvu Prodavca putem potrošačkih kartica.

**Član 5.**

Prodavac će izdati Kupcu potreban broj potrošačkih kartica „\_\_\_\_\_\_\_\_\_\_\_\_\_\_\_\_“ (navesti naziv kartice ukoliko postoji) prema specifikaciji registarskih oznaka vozila u vlasništvu Kupca i eventualnih limita po svakom vozilu.

Način korištenja kartica definisan je Opštim uslovima za korištenje potrošačkih kartica „\_\_\_\_\_\_\_\_\_\_\_\_\_\_\_\_\_“ (navesti tačan naziv dokumenta ukoliko postoji).

**Član 6.**

Ugovorne strane su saglasne da se isporuka robe od strane Prodavca, odnosno preuzimanje robe od strane Kupca vrši na sljedeći način:

1. Ovlašteno lice Kupca vrši kvantitativni prijem ugovorene robe na benziskoj stanici Prodavca i obavezno je prisustvovati prijemu robe, a ista je kvantitativno primljena u onom momentu kada ovlašteno lice Kupca potvrdi prijem robe uz obavezan potpis na dva primjerka fiskalnog računa.
2. Prodavac će kupcu elektronskim putem dostaviti obavijest o svakoj provedenoj transakciji putem kartice, što Kupcu omogućava svakodnevno praćenje potrošnje goriva službenih vozila.
3. Prodavač na benziskoj stanici je obavezan, ukoliko to Kupac zahtjeva, upisati izdate količine ugovorene robe u internidokument Kupca (putni nalog, karton vozača i sl.).
4. Odgovornost pravdanja pojedinačnih kupovina ugovorenih roba prelazi na ovlašteno lice Kupca momentom preuzimanja fiskalnog računa od Prodavca.
5. Kvalitet ugovorene robe odgovara važećim BAS standardima i Odlukom o kvalitetu tečnih naftnih goriva („Službeni glasnik BiH“ br. 27/02, 28/04, 16/05, 14/06, 22/07, 61/07, 101/08, 71/09 i 58/10).

**Član 7.**

Prodavac se obavezuje da će fakturisanje isporučene robe, u skladu sa isporučenim količinama, vršiti svakih 15 (petnaest) dana po važećim cijenama na dan isporuke, pri čemu se datum fakturisanja smatra datumom nastanka dužničko – povjerilačkog odnosa između ugovornih strana, te da će uz fakturu dostaviti Kupcu Specifikaciju prodaje robe u kojoj su navedeni: benziska stanica, broj fiskalnog računa, datum i vrijeme preuzimanja robe, registarske oznake vozila ili broj lične karte ovlaštenog lica, količina preuzete robe, jedinična cijena i ukupan iznos računa, a Kupac se obavezuje da će istu platiti u roku od 30 (trideset9 dana od dana nastanka dužničko – povjerilačkog odnosa.

Plaćanje se vrši bezgotovinski na žiro račun Prodavca putem jedinstvenog računa trezora (JRT).

**Član 8.**

Kupac može staviti reklamaciju na:

* količinu i vrstu izdatog goriva i to u momentu preuzimanja robe;
* kvalitet goriva, uz pismeni zahtjev za reklamaciju u roku od 24 časa od utakanja goriva te dostavu fiskalnog računa kojim dokazuje da je gorivo preuzeto na benziskoj stanici Prodavca;
* fakturu u roku od 15 dana od dana prijema iste.

**Član 9.**

Prodavac zadržava pravo da Kupcu uslovi, ograniči ili obustavi dalje isporuke robe, odnosno izdavanje robe, te pravo da zaračunavanja zakonom predviđenih kamata u slučaju da kupac neuredno vrši plaćanje preuzete robe.

**Član 10.**

Ugovorna strana koja zbog djelovanja više sile bude spriječena u izvršavanju ugovornih obaveza (isporuka ili preuzimanje robe, plaćanje ugovorenog iznosa i sl.), dužna je o tome obavijestiti drugu ugovornu stranu u roku od 24 sata.

Pod višom silom podrazumjevaju se događaji koji se ne mogu predvidjeti subjektivnom voljom ugovornih strana.

**Član 11.**

Ovaj Ugovoro prodaji robe zaključuje se na 12 (dvanaest) mjeseci, a proizvodi pravno dejstvo danom potpisivanja, pri čemu svaki ugovarač zadržava pravo da, ukoliko drugi ugovarač ne izvršava svoje obaveze utvrđene ovim Ugovorom, jednostrano raskine isti uz otkazni rok od 30 dana.

**Član 12.**

Po prestanku važenja ovog Ugovora, ugovorne strane su dužne da izvrše započete, a nedovršene obaveze, proizašle iz odredbi istog.

**Član 13.**

Prodavac nema pravo da, u svrhu izvršenja ovog Ugovora, zapošljava fizička ili pravna lica koja su učestvovala u pripremi tenderske dokumentacije ili su bila u svojstvu člana ili stručnog lica koje je angažovala Komisija za javne nabavke Naručioca za provođenje postupka javne nabavke, najmanje šest (6) mjeseci od dana zaključenja ovog Ugovora, kao ni pravo da sklapa podugovor ni o jednom bitnom dijelu ovog Ugovora bez saglasnosti Kupca.

**Član 14.**

Prilikom izvršavanja obaveza po ovom Ugovoru, Strane, njihova povezana lica, radnici ili posrednici neće platiti, ponuditi/dati i primiti mito i poklone, neće predložiti da plate i neće dozvoliti plaćanje bilo kojih novčanih sredstava ili materijalnih vrijednosti bilo kojim licima u cilju: sticanja određenih nezakonitih prednosti, davanja garancija ili ubrzavanja procedura. Ugovorne strane se naročito obavezuju uzdržati od bilo kakvih aktivnosti povezanih sa „pranjem novca“ odnosno legalizacijom prihoda stečenih kriminalom kao i od svih drugih krivičnim zakonodavstvom sankcionisanih radnji. Osim navedenih zabranjene su sve druge radnje u suprotnosti sa principima transparentnosti i otvorenosti u odnosima između Strana. Strane u ovom Ugovoru će prihvatiti i osigurati provođenje postupaka za sprečavanje korupcije i kontrolisaće poštovanje istih. U slučaju da je došlo do povrede neke od odredbi iz obog člana Ugovora, oštećena strana je dužna da obavijesti o tome drugu Stranu u pisanom obliku i ista ima pravo da raskine ovaj ugovor po dostavljanju pisanog obavještenja drugoj strani.

**Član 15.**

Ugovorne strane su saglasne da će sve eventualne sporove, proizašle iz odredbi ovog Ugovora, nastojati riješiti sporazumno, u duhu dobrih poslovnih odnosa i uzajamnog povjerenja.

U slučaju nemogućnosti sporazumnog rješenja spora, za rješenje spora nadležan je Sud Bosne i Hercegovine.

**Aneks VI**

**Povjerljive informacije**

|  |  |  |  |
| --- | --- | --- | --- |
| Informacija koja je povjerljiva | Brojevi stranica s povjerljivim informacijama u ponudi | Razlozi za povjerljivost tih informacija | Vremenski period u kojem će te informacije biti povjerljive |
|  |  |  |  |
|  |  |  |  |
|  |  |  |  |
|  |  |  |  |

Potpis i pečat ponuđača

**Napomena:**

Povjerljivim informacijama/podacima se ne mogu smatrati informacije propisane članom 11. stav (1) Zakona odnosno tačkom 25. tenderske dokumentacije.

Ukoliko ponuđač ne dostavi ovaj obrazac ili dostavi nepopunjen ovaj obrazac smatraće se da njegova ponuda ne sadrži informacije/podatke koje/i su povjerljive/i i njegova ponuda neće po tom osnovu biti proglašena neprihvatljivom.